મુંબઈમાં ઝૂપડપટ્ટી પુનર્વિકાસમાં અગ્રણી ડેવલપરે આ સદર્ભે પ્રેઝન્ટેશન પણ કર્યું હતું. એ પછી જ વિશેષ કંપની સ્થાપવાની પ્રક્રિયા ઝડપી બની હતી. આ કંપની દ્વારા ડેવલપર મારફત વધુ કેટલીક ડેવલપર કંપનીઓને સહભાગી કરીને આ પ્રકલ્પ ઠેકાણે પાડવાનો પ્રયત્ન કરવામાં આવશે. મુખ્યમંત્રી દેવેન્દ્ર ફડણવીસે સત્તા પર અાવતા જ ધારાવી અને બીડીડી ચાલના પુનર્વિકાસને પ્રાધાન્ય આપ્યું હતું. એમાંથી બીડીડી ચાલનો પુનર્વિકાસ પાટા પર ચઢ્યો છે. પણ ધારાવી પ્રકલ્પને ગતિ મળી નહોતી. વૈશ્વિક સ્તરે ટેંડર કાઢવા છતાં એ પ્રયત્ન નિષ્ફળ ગયો હતો. ધારાવીનો પુનર્વિકાસ કરવા માટે આગળ આવેલા મોટા ડેવલપરે ધારાવીનો કોઈ પણ ભાગ તોડી પાડવાની જરૂર ન હોવાનો મત વ્યક્ત કર્યો છે.